ེ་ཆེ་བ་ཡིན་ན་གནོད་པ་བྱས་ནས་ཅི་
བྱེད་ཟེར། དེ་ཉིད་ཀྱི་ཕྱིར་འགྲོ་བ་ཡིན་ཏེ། དེ་ལ་དུས་རེ་ལ་མ་ཧེ་སྟོང་ཕྲག་ཙམ་གསོད་
པས། དེ་དག་གི་སྲོག་བསྐྱབ་པའི་ཕྱིར་དེ་རློག་པར་བྱེད་པ་ཡིན་ནོ་ཞེས་གསུངས་པས།
དེ་འཇིག་རྟེན་པའི་ལྷ་ཤིན་ཏུ་ཆེ་བ་ཡིན་ན། དེ་ལྟར་ཅང་ནུས་སམ་ཟེར་བ་ལ་དེ་མངོན་དུ་
102

ལམ་འབྲས་ཆོས་འབྱུང་ངོ་མཚར་སྣང་བ།
འགྱུར་གྱི། གསུངས་པས། དེ་ཤར་ལུས་འཕགས་པོར་སོང་ནས་མེད་ཟེར། གླིང་བཞི་
གང་དུ་སོང་ཡང་རུང༌། ཚངས་པའི་འཇིག་རྟེན་དུ་སོང་ཡང་ཁོ་བོ་འགྲོ་སྟེ་དེ་རློག་པར་བྱེད་
དོ་གསུངས་སོ། །དེ་ནས་རང་གཟུགས་བསྟན་ཏེ་སློབ་དཔོན་གྱི་ཞབས་ལ་ཕྱག་བཙལ་
ནས། དེ་བདག་ཡིན་པས་ཁྱེད་ཀྱིས་གསུངས་པ་བཞིན་བདག་གིས་བགྱིད་དོ་ཟེར་རོ། །
སློབ་དཔོན་གྱིས་འོ་ན་དང་པོར་ སངས་ རྒྱས་ པའི་སྐུ་བཞུགས་ པའི་ ལྷ་ཁང་ གཅིག་
བཞེངས། དེའི་སྒོ་གོང་དུ་ངའི་གཟུགས་ཤིག་བྱས། དེར་དགེ་འདུན་གྱི་སྡེ་བཙུགས་ནས་
དགེ་འདུན་བརྒྱ་ཕྲག་གཅིག་གི་འཚོ་བ་སྦྱོར། མཆོད་པ་བྱེད་པའི་དུས་སུ་དང་པོ་སངས་
རྒྱས་པའི་རྟེན་ལ་མཆོད། དེ་ནས་ངའི་གཟུགས་ལ་མཆོད་པ་བྱས་ཏེ། དེ་ནས་ཁྱོད་རང་གི་
ལྷ་རྟེན་ལ་མ་ཧེ་ལ་སོགས་པ་མི་གསོད་པར་འབྲས་ཆན་དང་ཁུར་བ་ལ་སོགས་པའི་
མཆོད་པས་ཚིམ་པར་བྱེད་ན་ཁྱོད་བརླག་པར་མི་བྱེད། དེ་ལྟར་མི་བྱེད་ན་བརླག་པར་བྱེད་
གསུངས་པས། ཁོ་ན་རེ། སངས་རྒྱས་ཀྱི་བསྟན་པ་འགྲིབས་ཤིང་ཉམས་དམས་ནས་འགྲོ་
བས་ད་ལྟ་དགེ་འདུན་གྱི་སྡེ་བཙུགས་ཀྱང་མྱུར་དུ་ཞིག་ནས་འགྲོ་བས་མཆོད་མཁན་མི་
འོང་། ང་ལ་མཆོད་པ་བྱེད་པ་མང་པོ་འོང་བས་དེའི་ཕྱེད་སློབ་དཔོན་ལ་འབུལ། བསྟན་པ་
གནས་ཀྱི་བར་དུ་ངའི་འདིར་བཞུགས་ནས་མཆོད་གནས་མཛད་དགོས་ཟེར་བས། སློབ་
དཔོན་ གྱིས་ དེ་ ལྟར་ ཞལ་ གྱིས་ བཞེས་ཏེ་བཞུགས། ཁོས་དགེ་འདུན་གྱི་སྡེ་ བཙུགས།
སློབ་དཔོན་གྱི་སྐུ་བཞེངས། ཕྱི་པ་ཐམས་ཅད་ཀྱི་དང་པོར་ནང་པའི་རྟེན། དེ་ནས་སློབ་
དཔོན་ལ་མཆོད་པར་བྱེད། དེ་ནས་དབང་ཕྱུག་ལ་མཆོད་པར་བྱེད་དེ། དེ་ནས་སློབ་མ་
རལ་པ་ཅན་ཕྱིར་འབྲངས་པ་དེ་བདག་ཉིད་དང་རྟོགས་པ་ཅུང་ཟད་མི་མཉམ་པ་མཉམ་
པར་བྱིན་གྱིས་བརླབས་ནས། རྡོ་རྗེའི་ཚིག་རྐང་གནང་སྟེ། ཤར་ཕྱོགས་སུ་སོང་ལ་རྡོ་རྗེ་
ཐེག་པའི་སྒོ་ནས་སེམས་ཅན་ལ་ཕན་ཐོགས་པར་གྱིས་ཤིག་གསུངས་ནས་བཏང་བ་ནི་
103

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཝ༽
ནག་པོ་པ་ཆུང་བ་སྟེ། ཡུལ་ལྷོ་ཕྱོགས་ཀརྞ་པ་ཡིན་པས་ཀཧྞ་པ་ཞེས་ཟེར་རོ། །སློབ་
དཔོན་གྱིས་སོ་ཝ་ནཱ་ཐར་དེ་བཞིན་དུ་བྱ་བ་བྱས་ཏེ། འཛམ་བུ་གླིང་དུ་བརྟུལ་ཞུགས་ཀྱི་
སྤྱོད་པ་བྱེད་འཕྲོ་རེ་ཞིག་བཅད་ནས་གཟུགས་དེ་ཉིད་ལ་ཐིམ་ཡང་ཟེར། གཟུགས་མ་
ཡིན། སློབ་དཔོན་ཉིད་ཡིན་ཡང་ཟེར། ལ་ལས་ལུས་དེ་ཉིད་མཁའ་སྤྱོད་དུ་གཤེགས་ཀྱང་
ཟེར། དེ་ལ་ཕྱི་རོལ་པ་བ་ལི་ན་ཧ་ར་ཟེར། སངས་རྒྱས་པ་བ་ལི་ནཱ་ཐ་ཟེར། སྟོབས་ཀྱི་
མགོན་པོ་བྱ་བ་ཡིན། གཉིས་ཀ་མཐུན་པར་བིརླ་པ་ཟེར། ད་ལྟའང་དེ་ན་བཞུགས་ཏེ། ཇི་
སྲིད་ཉི་ཟླ་གནས་ཀྱི་བར་དུ་བཞུགས་སུ་གསོལ་ཞེས་གྲགས། ཁ་ཅིག་ན་རེ། རྒྱ་གར་
དབུས་ཀྱི་སི་རོ་པ་ཞེས་བྱ་བའི་མིང་གིས་གླང་པོ་ཆེ་ཉི་མ་འཆར་བ་བཏུལ་ཏེ།
རྩོད་པའི་
དུས་སུ་སེམས་ཅན་ལ་ཕན་བཏགས་སོ་ཞེས་ཟེར་བ་དེ་ཡིན་པར་གྲགས་ཞེས་ཟེར་རོ།
དེའང་རྒྱ་གར་དབུས་ཀྱི་རྣལ་འབྱོར་པ་སི་རོ་པ་ཞེས་བྱ་བ་དེ། རྒྱལ་པོ་ཤིང་རྟ་ཅན་བྱ་བ་
འདུལ་དུ་བཞུད་པ་ལ་རྒྱལ་པོས་འདི་གླང་པོ་ཆེ་སྨྱོན་པའི་དྲུང་དུ་ཐོངས་ཤིག་གསོད་ཀྱིས་
ཟེར་ནས་བཏང་བས། གླང་པོ་ཆེས་སྣས་བཏེགས་ནས་ཁྲི་ལ་བཞག །ཕྱག་དང་བསྐོར་བ་
བྱས་སོ། །གླང་པོ་ཆེ་དེས་འཇིག་རྟེན་དུ་གྲོང་ཁྱེར་བཤིག་པ་ལ་སོགས་པ་གནོད་པ་ཆེན་
པོ་བྱས་པ་ལ་དེ་བཏུལ་ནས། དེར་རྒྱལ་པོ་ན་རེ། ནགས་གསེབ་ཏུ་ཆུགས་ལ་མེ་ཕྱོགས་
བཞི་ནས་ཐོངས་ཤིག་ཟེར་ནས། མེ་བཏང་བས་སེམས་ཅན་མང་པོས་བསྐོར་ནས་མ་
ཚིགས་པས། དེར་རྒྱལ་པོ་དད་ནས་སངས་རྒྱས་ཀྱི་བསྟན་པ་ལ་བཅུག །དེ་བིརླ་པ་ཡིན་
ཟེར། ཡང་བྷི་མེ་ས་ར་ཞེས་པ་བསྡུས་པ་ལ་ལན་ཅིག་བྱོན་ཏེ། མདོར་ན་ལན་གསུམ་བྱོན་
ཟེར་རོ། །དེ་ལྟ་བུའི་རྣལ་འབྱོར་གྱི་དབང་ཕྱུག་བིརླ་པས་བརྟུལ་ཞུགས་ཀྱི་སྒོ་ནས་སངས་
རྒྱས་ཀྱི་བསྟན་པ་ལ་བྱ་བ་བྱས་པས། བསྟན་པ་རྒྱས་ཏེ་མུ་སྟེགས་པ་མིང་ཡང་མེད་པར་
བྱས་སོ། །དེ་ལ་སྤྱིར་བསྟན་པ་ལ་བྱ་བ་བྱས་པ་གསུམ་སྟེ། ཆོས་རྒྱལ་མྱ་ངན་མེད་ཀྱིས་
104

ལམ་འབྲས་ཆོས་འབྱུང་ངོ་མཚར་སྣང་བ།
དབང་ཕྱུག་གི་སྒོ་ནས་བྱ་བ་བྱས། སློབ་དཔོན་ཆོས་གྲགས་ཀྱིས་རྩོད་པའི་སྒོ་ནས་བྱ་བ་
བྱས། རྣལ་འབྱོར་དབང་ཕྱུག་བིརླ་པས་ནུས་པའི་སྒོ་ནས་མུ་སྟེགས་ཀྱི་མིང་མེད་པར་
བཏང་། སངས་རྒྱས་ཀྱི་བསྟན་པ་རྒྱས་པར་བྱས་ཏེ་བྱ་བ་བྱས་སོ། །
དེ་ལྟ་བུའི་རྣལ་འབྱོར་གྱི་དབང་ཕྱུག་དེ་ལ་སྤྲུལ་པའི་སྐུ་ཡེ་ཤེས་ཀྱི་མཁའ་
འགྲོ་མ་ལྷ་མོ་བཅོ་ལྔས་དབང་གི་ཆུ་བོ་མ་ནུབ་པ་ལ་སོགས་པ་སྙན་བརྒྱུད་བཞིས་བྱིན་
གྱིས་བརླབས་ཤིང་གདམས། དེས་ཤར་ཕྱོགས་ཀྱི་ནག་པོ་པ་ལ། དེ་ཉིད་རྟོགས་པ་ཅུང་
ཟད་དམན་པ་ལ་དེའི་དོན་དུ་སློབ་དཔོན་གྱིས་རྡོ་རྗེའི་ཚིག་རྐང་མཛད་ནས་གནང་། དེས་
དབུས་ཀྱི་རྣལ་འབྱོར་པ་ཌ་མ་རུ་པ་ལ། དེའང་ཌ་མ་རུས་རྩེད་མོ་བྱེད་ཅིང༌། ཌ་མ་རུ་
ཐོགས་པས་ཌ་མ་རུ་པའམ་དྷརྨཱ་པ་བྱ་བ་ཆོས་པ་བྱ་བའང་ཟེར། དེས་ཨ་བ་དྷཱ་ཏཱི་པ་བྱ་བ་
བྱིས་པ་མང་པོའི་གསེབ་ཏུ་རྩེད་མོ་བྱེད། རི་མོ་འབྲི་ཞིང་གཉིས་སྤངས་ཀྱི་སྤྱོད་པ་མཛད་
པ་དེ་ལ། དེས་ཤར་ཕྱོགས་ཀྱི་རྒྱལ་པོའི་ཡི་གེ་པ་ཀ་ཡནྡྲ་པའི་རིགས་རིན་པོ་ཆེའི་རིགས་
ཀྱི་ཡི་གེ་པ་བྱ་བ། བསྐྱེད་རིམ་ལ་བརྟན་པ་ཐོབ་པ། སྤྲུལ་སྐུ་འགའ་མཐོང་བ། རྡོ་རྗེ་དྲིལ་
བུ་ནམ་མཁའ་ལ་འཇོག་ནུས་པ། གྲོང་འཇུག་ལ་ཐོགས་པ་མེད་པ། ནུས་པ་མངོན་སུམ་
མཛད་པ་ཀཱ་ཡསྠ་པ་ག་ཡ་དྷ་ར་ཞེས་པ་ལ་གདམས་སོ། །དེས་མི་བསྐྱོད་རྡོ་རྗེ་ལ། དེས་ཞེ་
སྡང་རྡོ་རྗེ་ལ། དེས་རོལ་པའི་རྡོ་རྗེ་ལ། དེས་མི་བསྐྱོད་རྡོ་རྗེ་ས་སྐྱ་པ་ལ། དེས་རྗེ་བཙུན་
ལ༑ དེས་ཆོས་རྗེ་པ་ལ། དེས་ཚོགས་སྒོམ་པ་ལ། དེས་སྐྱེ་འཆི་ལ་དབང་ཐོབ་ཅིང་མངོན་
ཤེས་རྫུ་འཕྲུལ་ལ་དབང་ཐོབ་པའི་ཉན་པོ་པ་ལ། དེས་འཇམ་སྐྱ་བ། དེས་མཁྱེན་བརྩེའི་
མངའ་བདག་དཔལ་ལྡན་པ་ལའོ། །ཡང་འཕགས་པས་བླ་མ་ཞང༌། དེས་དགའ་ལྡན་པ་
ཀུན་བསོད་ལ། དེས་སེང་གེའི་མཚན་ཅན་ལའོ། །ཡང་བླ་མ་ཞང་གིས་མཁྱེན་བརྩེ་ནུས་
མཐུ་ཕྲིན་ལས་བསམ་གྱིས་མི་ཁྱབ་ཅིང་། དག་སྣང་ལ་སོགས་པ་བསམ་གྱིས་མི་ཁྱབ་
105

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཝ༽
པའི་ཡོན་ཏན་ཅན། བླ་མ་བསོད་ནམས་དཔལ་ལ་སྙན་བརྒྱུད་བཞིས་གདམས་སོ། །
གཉིས་པ་ ལམ་གྱི་རྣམ་གཞག་ནི། ལམ་སྐོར་དགུ་པོ་འདི་དག་ལ་སློབ་
དཔོན་དྲུག་གི་དགོངས་པས་གནད་དུ་ཆེ་བ་དྲུག་བཞེད་དེ། དེའང་སློབ་དཔོན་པདྨ་བཛྲའི་
ཞལ་ནས་སངས་རྒྱས་ཡེ་ཤེས་ཞབས་ཀྱིས་མཛད་པའི་སྒྲུབ་ཐབས་ཀུན་ཏུ་བཟང་པོ་ལས།
ཐ་མལ་རྣམ་རྟོག་རྒྱུན་འདི་མ་གཏོགས་པར། །སྲིད་པའི་སྡུག་བསྔལ་གཞན་དག་ཡོད་མ་
ཡིན། །དེས་ན་དེ་དག་གཞོམ་པར་བྱ་བའི་ཕྱིར། །ཐབས་ནི་བསྐྱེད་པའི་རིམ་པ་བསྒོམ་
པར་བྱ། །ཞེས་དང༌། རྡོ་རྗེ་གུར་ལས་ཀྱང༌། ཕལ་པའི་གནས་སྐབས་གཞོམ་པའི་ཕྱིར།།
བསྒོམ་པ་ཡང་དག་རབ་ཏུ་གྲགས། །ཞེས་དང༌། འོན་ཀྱང་མི་གཙང་བའི་ཚད་སྦྱང་བར་
བྱ་བའི་ཕྱིར་དེ་བཞིན་གཤེགས་པའི་སྐུ་གཟུགས་རབ་ཏུ་བསྒོམ་པར་བྱའོ། །ཞེས་པའི་
རྗེས་སུ་འབྲངས་ནས། འཁོར་བར་སྐྱེ་བར་བྱེད་པ་སྲིད་པའི་སྡུག་བསྔལ་གྱི་རྩ་བ་ནི་ཐ་
མལ་གྱི་རྣམ་རྟོག་ཡིན་ལ། དེའི་གཉེན་པོ་བསྐྱེད་པའི་རིམ་པ། ལྷའི་ང་རྒྱལ་ནི་དཀྱིལ་
འཁོར་འཁོར་ལོ་ཡིན་པས་བསྐྱེད་པའི་རིམ་པ་བསྒོམ་པ་གནད་དུ་ཆེའོ་ཞེས་བཞེད་དོ། །
སློབ་དཔོན་ཀླུ་སྒྲུབ་ཀྱིས། སྲིད་པའི་སྡུག་བསྔལ་གྱི་རྩ་བ་ཉོན་མོངས་པ་ཡིན། དེའི་རྩ་བ་
རླུང་ ཡིན་ པས། ། རླུང་ ལ་ སེམས་ བརྟེན་ ནས་ རྣམ་ པར་ རྟོག་པའི་ འདུ་ འཕྲོ་ བྱེད་ པས།
སེམས་ཀྱིས་རླུང་ཟིན་ན། སེམས་གནས། དེས་རྣམ་རྟོག་འཕྲོ་འདུ་ཐམས་ཅད་འགགས་
པས་རླུང་བསྒོམ་པ་གནད་དུ་ཆེ་བར་བཞེད་དེ། གསང་འདུས་རིམ་ལྔ་ལས། རླུང་རྣམས་
ཕྲ་བའི་གཟུགས་ཀྱིས་ནི། །ཤེས་དང་ཡང་དག་འདྲེས་གྱུར་ནས། །དབང་པོའི་ལམ་ནས་
བྱུང་ནས་ནི། །ཡུལ་རྣམས་ལ་ནི་དམིགས་པར་བྱེད། །ཅེས་གསུངས་སོ། །སློབ་དཔོན་ས་
ར་ཧའི༌དོ༌ཧ༌ལས། ཏིལ་གྱི་ཤུན་པ་ཙམ་གྱི་ཟུག་རྔུས་ཀྱང་། །འགྲོ་རྣམས་སྡུག་བསྔལ་
འབའ་ཞིག་སྐྱེད་པར་བྱེད། །ཅེས་དང་། གང་ལ་ཞེན་པ་ཡོད་ན་དེ་ཡང་ཐོངས། །རྟོགས
106

ལམ་འབྲས་ཆོས་འབྱུང་ངོ་མཚར་སྣང་བ།
པར་གྱུར་ན་ཐམས་ཅད་དེ་ཡིན་ཏེ། །དེ་ལས་གཞན་ཞིག་སུས་ཀྱང་ཤེས་མི་འགྱུར། །དེ་
ཡང་ཤེས་ན་ཐམས་ཅད་གྲོལ་བར་འགྱུར།
།ཞེས་པ་ལ་སོགས་པའི་རྗེས་སུ་འབྲངས་ནས་
སློབ་དཔོན་ཏོག་ཙེ་པས། འཁོར་བའི་སྡུག་བསྔལ་གྱི་རྩ་བ་དངོས་པོ་ལ་མངོན་པར་ཞེན་
པའི་རྣམ་རྟོག་ཡིན། དེའི་གཉེན་པོར་དེ་ཁོ་ན་ཉིད་ཀྱི་དོན་ཕྱག་རྒྱ་ཆེན་པོ་བསྒོམ་པ་གནད་
དུ་ཆེ་བར་བཞེད་དོ། །སློབ་དཔོན་རྡོ་རྗེ་དྲིལ་བུ་པའི་ཞལ་ནས། འཁོར་བའི་རང་བཞིན་
རྒྱུ་རྣམ་རྟོག་དང༌། འབྲས་བུ་དུཿཁ་ཡིན་ཏེ། དེའི་གཉེན་པོར་མི་གནས་པའི་མྱ་ངན་ལས་
འདས་པའི་རྒྱུ་ཏིང་ངེ་འཛིན་འདི་དགོས། དེ་ལ་སེམས་ཅན་གྱི་རྒྱུད་ལ་འབད་རྩོལ་བྱས་
ཀྱང་བླ་མའི་བྱིན་རླབས་མེད་ན་སེམས་ལ་ཟག་མེད་ཀྱི་ཏིང་ངེ་འཛིན་མི་སྐྱེ་བས་སངས་
རྒྱས་ཀྱི་ཡེ་ཤེས་མི་འཇུག །བླ་མ་དང་མཁའ་འགྲོའི་བྱིན་རླབས་ཞུགས་ན་ཏིང་ངེ་འཛིན་
སྐྱེ་བས་བླ་མའི་བྱིན་རླབས་གནད་དུ་ཆེ་བར་བཞེད་དེ། བདེ་མཆོག་རིམ་ལྔ་ལས། བླ་
མའི་བྱིན་རླབས་ཙམ་གྱིས་ནི། །སྐད་ཅིག་ཉིད་ལ་འབྱུང་གང་ཡིན། །འཁོར་ལོ་སྡོམ་པར་
སྦས་པ་ཡིས། །བྱིན་རླབས་རིམ་པ་བཤད་པར་བྱ། །ཞེས་དང་། བརྟག་གཉིས་ལས་
ཀྱང་། འདི་ནི་བྱིན་རླབས་རིམ་པའི་ཕྱིར། །ཀུན་མཁྱེན་ཡེ་ཤེས་དེ་ལྟ་བུ། །ཞེས་པ་ལྟར།
རྡོ་རྗེའི་ཚིག་རྐང་ལས་ཀྱང་། ལམ་ཟབ་བླ་མ་ཞེས་གསུངས་སོ། །སློབ་དཔོན་ཨིནྡྲ་བྷཱ་ཏི
ལ་སོགས་པ་རྣམས་ཀྱིས། འཁོར་བའི་རང་བཞིན་དུཿཁ་ཡིན། །དེ་དེའི་གཉེན་པོ་བདེ་བ་
ཡིན། །བདེ་བ་ཕྱག་རྒྱ་བསྟེན་པ་ལས་འབྱུང་བས་བདེ་བའི་ལམ་ཕྱག་རྒྱ་བསྟེན་པ་གནད་
དུ་ཆེ་བར་བཞེད་དེ། དབང་ཡོན་ཏན་རིམ་པ་ལས། བདེ་བས་བདེ་བ་ཆེན་པོ་ཀུན། །
འཁོར་བའི་སྡུག་བསྔལ་གཅོད་བྱེད་ཅིང་། །མྱ་ངན་འདས་པའི་གོ་འཕང་མཆོག །འཐོབ
པར་འགྱུར་ཞེས་རྒྱལ་བས་གསུངས། །ཞེས་གསུངས་སོ། །སློབ་དཔོན་བིརླ་པས་འཁོར་
བའི་རང་བཞིན་སྡུག་བསྔལ་ཡིན་ལ། དེ་ཐམས་ཅད་ཀྱི་རྩ་བ་རྟེན་འབྲེལ་བཅུ་གཉིས་
107

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཝ༽
ལུགས་འབྱུང་དུ་འཁོར་ཞིང་འཁྱམས་ལ། དེའི་གཉེན་པོ་རྟེན་འབྲེལ་བཅུ་གཉིས་ལུགས་
ལྡོག་ཤེས་དགོས། དེའི་གནད་མ་ཤེས་ན་དཀྱིལ་འཁོར་བསྒོམ་པ་དང་། སྟོང་ཉིད་ཀྱི་ཏིང་
ངེ་འཛིན་ལ་སོགས་པ་བསྒོམ་པ་ཉིད་ཀྱང་བར་ཆད་དུ་འགྲོ་བའི་སྐབས་སྲིད། རྟེན་འབྲེལ་
གྱི་གནད་ཤེས་ན་ཉོན་མོངས་པ་རྣམ་རྟོག་ཉིད་ལམ་གྱི་མཆོག་ཏུ་འགྱུར་བས་ན་སློབ་
དཔོན་འདི་རྟོག་པའི་གཉེན་པོ་རྟོག་མེད་དང་། སྡུག་བསྔལ་གྱི་གཉེན་པོ་བདེ་བ་ནི་མི་
བཞེད་དེ། ཉོན་མོངས་དང་། · སྡུག་བསྔལ་དང༌། རྣམ་རྟོག་དང༌། འདོད་ཡོན་ལ་སོགས་
པ་ཉིད་ ལ་ བརྟེན་ནས། ལམ་གྱི་གནད་ཀྱི་ཉམས་མྱོང་ལྟ་བ་དང་། གྲུབ་མཐའ་དང་།
ལམ་གྱི་རྟགས་དང༌། མཐར་ཐུག་འབྲས་བུའི་རྟོགས་པ་ འབྱུང་བར་བཞེད་ལ། དེའི་
གནད་རྟེན་ འབྲེལ་ ལྔ་ གནད་ དུ་ ཆེ་བར་བཞེད་དེ། རྡོ་རྗེའི་ཚིག་རྐང་ལས། རྟེན་ཅིང་
འབྲེལ་བར་འབྱུང་བ་ལྔས་ལམ་ཡོངས་སུ་རྫོགས་པའོ། །ཞེས་གསུངས་ཏེ། རྟེན་འབྲེལ་
ཚོགས་ན་མེ་འབྱུང་བ་བཞིན་དུ་བསྐྱེད་རྫོགས་ཀྱི་རྟེན་འབྲེལ་ཚོགས་པ་གནད་དུ་ཆེ་བར་
བཞེད་དོ། །དེ་ལྟར་སློབ་དཔོན་དྲུག་གི་བཞེད་པས་གནད་དུ་ཆེ་བ་དྲུག་ལས་ཀྱང་གཞན་
ལྔ་པོའང་རྟེན་འབྲེལ་ལྔ་གནད་དུ་ཆེ་བ་འདིར་འདུས་པས། ལམ་འདི་ནི་སྒྲོ་སྐུར་ཐམས་
ཅད་དང་བྲལ་བའི་ལམ་ཡིན་ནོ། །
དེ་ལྟར་བླ་མའི་གསུང་དང་དམ་པའི་ངག །བརྒྱུད་པའི་ཚིག་ལ་རིགས་པས་
ལེགས་དཔྱད་ནས། །མཐའ་གཉིས་སྤངས་ཏེ་བརྒྱུད་པའི་བླ་མ་ཡི། །མཛད་ སྤྱོད་རྨད་
བྱུང་ངོ་མཚར་དཔག་ཡས་ལས། །ཆེ་ལོངས་ཙམ་ཞིག་བསྡུས་ནས་འདིར་བཀོད་དོ།
དམ་པའི་ཡོན་ཏན་གཏིང་མཐའ་མི་དཔོགས་ཤིང་། །བདག་བློ་སྲིན་བུ་མེ་ཁྱེར་ལྟ་བུ་
ཡིས། །མོས་པའི་བློ་ཡིས་ཅུང་ཟད་དཔྱད་པ་ལ། །ནོངས་པ་གང་དེ་བླ་མའི་ཚོགས་ལ་
བཤགས། །དགེ་བས་རྟག་ཏུ་བླ་མའི་ཞབས་པདྨོར། །གུས་པས་བསྟེན་ཅིང་དེ་དག་
108

ལམ་འབྲས་ཆོས་འབྱུང་ངོ་མཚར་སྣང་བ།
ཐུགས་རྗེ་ཡིས། །ཉེ་བར་བཟུང་སྟེ་སངས་རྒྱས་སར་བགྲོད་ཤོག །བླ་མ་བརྒྱུད་པའི་རྣམ་
པར་ཐར་པ་ངོ་མཚར་སྣང་བ་ཞེས་བྱ་བ་འདི་ནི་རྡོ་རྗེ་འཛིན་པ་བསོད་ནམས་རྒྱལ་མཚན་
དཔལ་བཟང་པོས་ཉི་སྒྲོལ་གྱི་ལོ་ས་ག་ཟླ་བའི་ཉེར་གསུམ་ལ་ཁའུ་སྐེད་ལྷས་ཀྱི་དགོན་
པར་སྦྱར་བའི་ཡི་གེ་པ་ནི་དགེ་བའི་བཤེས་གཉེན་ཤེས་རབ་རྡོ་རྗེས་བགྱིས་ཏེ་མཐར་ཕྱིན་
པར་གྲུབ